Tájékoztató Rendkívüli Szociális Ösztöndíj igénylésének lehetőségéről

A 2018/2019-es tanévtől megszűnik a Csengery utcai kollégium, ezért a Kar **rendkívüli szociális ösztöndíj igénylésének lehetőségére** hívja fel a lakhatás nélkül maradt hallgatók figyelmét.

E körülményre tekintettel csak a jelen felhívásban megjelölt határidőben van lehetőség rendkívüli szociális ösztöndíj igénylésére!

**Ki igényelhet?**

* A PPKE JÁK-on aktív státuszú, nappali képzésben részt vevő hallgatók.
* **Előnyben részesülnek azok, akik a 2017/2018-as tanévben a Csengery utcai diákotthon lakói voltak, illetve azok az elsőéves hallgatók, akik szociális helyzetük alapján felvételt nyertek volna a kollégiumba (számukra a pályázat fiktív kollégiumi jelentkezés is egyben).**

**Mit kötelező csatolni?**

* a jelentkező személyi igazolványának és lakcímkártyájának másolatát
* elsőéves hallgatók esetében a felvételről szóló határozat másolatát
* közéleti tevékenység esetén az ezt igazoló, szervezet vezetője által kibocsátott dokumentumot vagy másolatát
* **albérlet bérleti szerződését**
* **A szociális szempontok résznél a bejelölt kategóriákat okiratokkal kell bizonyítani! Pl.: gyógyszer recept, halotti anyakönyvi kivonat, válási határozat stb.**

**Hogyan szükséges a jelentkezési lapot beadni?**

* a mellékletek úgy rögzítsék a formanyomtatványhoz, hogy az ne eshessen szét
* a határidő lejárta után benyújtott pályázatokat nem áll módunkban elfogadni
* a hiányosan benyújtott jelentkezések esetében a rendelkezésre álló adatok alapján döntünk, hiánypótlásra senkit nem hívunk fel!

**Mikor és hol lehet leadni az igénylő lapot?**

Az igénylőlapot félfogadási időben az Iktatóban lehet leadni.

**Benyújtási határidő: - 2018. 09. 24. 16:00**

Ezt követően a Diákjóléti Bizottság és a Kari Titkárság sem fogad el kérvényt!

**Felmerülő kérdésük esetén a Hallgatói Önkormányzat áll szíves rendelkezésükre a** huseknora@gmail.com illetve a nagy.nikolett966@gmail.com **e-mail címen!**